Diari Oficial de la Generalitat Valenciana


Sumari del DOGV 6792, del 08-06-2012 (2012/4838)

Notificació de la sentència dictada en el juí de divorci contenciós número 196/2011.
------------------------------------------------------------------------------------

### Dades del document

Número de DOGV
:   6792

Data del DOGV
:   08-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4838


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en el juí de divorci contenciós número 196/2011. [2012/4838]  
Divorci contenciós 000196/2011  
Demandant: Gema Gómez Chullo.  
Procurador: Enrique Serra Bertrán.   
Demandat: Álvaro Armando Rendón Ortiz i ministeri fiscal.   
En el procediment de divorci contenciós número 196/2011 instat pel procurador senyor Serra Bertrán, en nom i representació de Gema Gómez Chullo, qui té concedit benefici de justícia gratuïta, contra Álvaro Armando Rendón Ortíz, declarat en rebel·lia i en parador desconegut, s'ha dictat la sentència, de data 18 de novembre de 2011, pel jutge del Jutjat de Primera Instància i Instrucció número 4 de Sueca, José Luis Mendoza Gastearena, el text literal de la qual és el següent:   
«Dispositiva  
Estimant la demanda interposada pel procurador dels tribunals Enrique Serra, en nom de Gema Gómez Chullo, decrete la dissolució legal, per causa de divorci, del matrimoni format per Gema Gómez Chullo i Álvaro Armando Rendón Ortiz, i dispose com a mesures derivades de la dissolució les següents:  
Primer. La guarda i custòdia dels fills menors del matrimoni queda conferida a Gema, i l'exercici de la pàtria potestat queda assignada conjuntament a ambdós progenitors.  
Segon. S'establix que el règim de comunicació i visites entre el pare senyor Rendón i el seu fill menor s'efectuarà en el punt de trobada familiar de Gandia, davall la modalitat de supervisió i en l'horari que l'organisme esmentat establisca. I informaran de qualsevol incident que a este respecte es puga produir.  
Tercer. En concepte de pensió alimentària per al menor, A., haurà de pagar la quantitat mensual de tres-cents euros (300 €), pel menor, per mesos anticipats i dins dels primers cinc dies de cada mes a partir de la data d'esta resolució, que haurà d'ingressar en el compte corrent que indique la mare.   
Esta quantitat s'actualitzarà amb efectes d'1 de gener de cada any, d'acord amb la variació experimentada per l'índex de preus al consum, establit per l'Institut Nacional d'Estadística o organisme que el substituïsca.   
Quart. Els gastos extraordinaris relatius al menor seran sufragats per mitat entre ambdós esposos i s'estendran als escolars d'uniformes, classes complementàries, campaments, matrícules, entre altres i sanitaris de factures mèdiques, quirúrgiques i de farmàcia, ortopèdia, oftalmologia.   
Es requerix, a ambdós progenitors, que s'abstinguen de generar situacions de tensió físiques o verbals en presència dels fills menors, així com realitzar qualsevol manifestació a estos de menyspreu o demèrit de l'altre progenitor. L'incompliment de les obligacions personals imposades en la sentència i concretament el règim de comunicació i estades (antic règim de visites) fixat als menors i el pagament d'aliments podran comportar la multa coercitiva de l'article 776 de la Llei d'Enjudiciament Civil, sense perjuí de les altres mesures d'orde penal que siga procedent adoptar.  
No es fa exprés pronunciament en costes.   
Notifiqueu esta sentència a les parts i feu-los saber que s'hi pot interposar un recurs d'apel·lació en el termini dels 20 dies següents a la notificació, davant d'este Jutjat i per a l'Audiència Provincial de València.  
Esta és la meua sentència, de la qual es deixarà testimoniança en les actuacions, que, jutjant definitivament en primera instància, pronuncie, mane i firme».   
Segons el que s'ha acordat en la mateixa Sentència de divorci contenciós dictada en data 18 de novembre de 2011, atés que es desconeix el domicili o la residència actuals del codemandat Álvaro Armando Rendón Ortiz, el qual ha sigut declarat en rebel·lia i es troba en parador desconegut, i a l'empara del que establix l'article 497.2 Llei d'Enjudiciament Civil, s'expedix este edicte a fi d'efectuar la notificació de sentència de data 18 de novembre de 2011 de forma legal al demandat mencionat per mitjà de la publicació en el Diari Oficial de la Comunitat Valenciana.  
  
Sueca, 8 de maig de 2012.- El secretari judicial: Antonio Márquez Soler.